पाएं अपने शहर की ताज़ा ख़बरें और फ्री ई-पेपरडाउनलोड करें
ट्विटर अकाउंट रखने वाले दुनिया भर के करोड़ों लोगों में एक और नाम जुड़ गया है. ये नाम है दुनिया की एक जानी-मानी हस्ती और अमरीका की पूर्व विदेश मंत्री हिलेरी क्लिंटन.
हिलेरी ने जैसे ही ट्विटर पर अपना अकाउंट खोला, फ़ौरन ही उसकी पुष्टि हो गई और कुछ ही घंटों में हिलेरी के ट्विटर एकाउंट को फ़ॉलो करने वालों की तादाद एक लाख से ज़्यादा हो गई.
पहले ट्वीट में हिलेरी ने सबसे पहले ट्विटर बनाने वाले का शुक्रिया अदा किया.\'हेयर आइकन\'
अपने ट्विटर एकाउंट में उन्होंने ख़ुद को पैंट सूट पहनना पसंद करने वाली, \'हेयर आइकन\' यानी अपने बालों के स्टाइल के लिए दुनिया भर में मशहूर और \'ग्लास सीलिंग क्रैकर\' यानी महिलाओं की उन्नति के रास्ते में आने वाली तमाम बाधाओं को पार करते हुए शीर्ष तक पहुंचने वाली महिला के रूप में पेश किया है.
उनके परिचय के बारे में जो जानकारी ट्विटर पर मौजूद है उसमें उन्होंने सबसे पहले ख़ुद को एक पत्नी, मां और वकील क़रार दिया है.
इन सबके बाद उन्होंने सार्वजनिक जीवन में जिन ऊंचाइयों को छुआ उनका ज़िक्र है.
उनके परिचय के आख़िरी लाइन में लिखा है \'टीबीडी\'. टीबीडी का अर्थ है अभी तय किया जाना बाक़ी है.
अमरीकी राजनीति के बारे में जितने भी सर्वेक्षण हुए हैं उनके अनुसार अगर हिलेरी क्लिंटन चाहें तो वह 2016 में होने वाले राष्ट्रपति चुनाव के लिए डेमोक्रेटिक पार्टी की उम्मीदवार की सबसे बड़ी दावेदार होंगी लेकिन अभी तक अपने राजनीतिक भविष्य के बारे में वो ज़्यादातर ख़ामोश ही रही हैं.
(बीबीसी हिन्दी के एंड्रॉएड ऐप के लिए आप यहाँ क्लिक करें. आप हमें फ़ेसबुक और ट्विटर पर फ़ॉलो भी कर सकते हैं.)
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva awa_Deva hin_Deva hin_Deva hin_Deva hin_Deva hin_Deva hin_Deva zho_Hant eng_Latn